PMIndiaData/PMIndiaSum huggingface dataset:
کابینہ نے قطبی سیارچہ تنصیبی گاڑی مارک۔ III کنٹی نیو ایشن پروگرام فیز۔6 اور پی ایس ایل وی کی 30 عملی پروازوں کو منظوری دی

نئی دہلی، 6 جون 2018، وزیراعظم جناب نریندر مودی کی سربراہی میں مرکزی کابینہ نے پولر سیٹلائٹ لانچ وہیکل (پی ایس ایل وی) کنٹی نیو ایشن پروگرام (فیز۔6) کو اپنی منظوری دے دی ہے۔ اس کے ساتھ ہی کابینہ نے اس پروگرام کے تحت پی ایس ایل وی کی 30 آپریشنل پروازوں کے لئے فنڈنگ کو بھی منظوری دے دی ہے۔ اس پروگرام کے ذریعہ زمین کے مشاہدے، نیوی گیشن اور خلائی سائنس کے لئے سیٹلائٹ کی ضروریات پوری ہوسکیں گی۔ اس پروگرام کے لئے کل 6131.00 کروڑ روپے کے فنڈس کی ضرورت ہوگی اور اس میں پی ایس ایل وی کی تیس پروازوں، اضافی ضروری سہولیات، پروگرام مینجمنٹ اور لانچ مہم کے اخراجات بھی شامل ہیں۔ بڑے اثرات پی ایس ایل وی کے کام کرنے سے ملک، زمین کے مشاہدے، آفات کے انتظام، نیوی گیشن اور خلائی سائنس کے لئے سیٹلائٹ کی لانچنگ صلاحیت میں خود کفیل ہوگیا ہے۔ اس کے علاوہ پی ایس ایل وی کنٹی نیوایشن پروگرام اس صلاحیت کو اسی طرح کی قومی ضرورتوں کے لئے قومی سیٹلائٹ کی لانچنگ میں استحکام حاصل کرلے گا۔ پی ایس ایل وی کنٹی نیو ایشن پروگرام فیز۔6 پروگرام سے بھارتی صنعت کی شراکت داری کے ساتھ 8 پروازیں ہر سال کی فریکوئنسی سے لانچ کرسکے گا۔ تمام آپریشنل پروازیں 2024۔2019 کے عرصے کے دوران مکمل کرلی جائیں گی۔ یہ پروگرام زمینی مشاہدے، نیوی گیشن اور خلائی سائنس کے لئے سیٹلائٹ کی لانچنگ ضروریات کو پورا کرسکے گا۔ اس سے بھارتی انڈسٹری میں پروڈکشن کے تسلسل کو یقینی بنائے گا۔ پی ایس ایل وی کنٹی نیو ایشن پروگرام کو آغاز میں سال 2008 میں شروع کیا گیا تھا اور اس کے چار مراحل مکمل ہوچکے ہیں اور پانچواں مرحلہ کیو۔2 آف 20۔2019 سے کیو۔1 کے 24۔2023 کے عرصے کے دوران سیٹلائٹ لانچ مشن کو مکمل کرنے میں مدد ملے گی۔ پس منظر پی ایس ایل وی ایک وسیع خوبیوں والی لانچ گاڑی ہے جو ہمارے سن ۔ سنکرونس پولر آربٹ (ایس ایس پی او) جیو، سنکرونس ٹرانسفر اربٹ (جی ٹی او) اور لوانکلینیشن لو ارتھ آربٹ میں لے جاتا ہے۔ 12 اپریل 2018 کو پی ایس ایل وی۔سی 41 کے کامیاب لانچ کے ساتھ ی پی ایس ایل وی نے 3 ڈیولپمنٹل اور 43 آپریشنل فلائٹس مکمل کرلی ہیں نیز ان میں سے گزشتہ 41 پروازیں مکمل کامیابی کے ساتھ پوری ہوئی ہیں۔
وزیراعظم 27 مئی کو پرگتی میدان میں ہندوستان کے سب سے بڑے ڈرون میلے – بھارت ڈرون مہوتسو 2022 -کا افتتاح کریں گے

وزیراعظم جناب نریندر مودی 27 مئی 2022 کو صبح 10 بجے پرگتی میدان نئی دہلی میں ہندوستان کے سب سے بڑے ڈرون میلے بھارت ڈرون مہوتسو -2022 کا افتتاح کریں گے ۔ وزیراعظم کسان ڈرون پائلٹوں سے ملاقات اور گفتگو بھی کریں گے ، وہ کھلی فضا میں ڈرون کا مظاہرہ دیکھیں گے اور ڈرون کی نمائش کے مرکز میں اسٹارٹ اپس کے ساتھ گفتگو بھی کریں گے ۔ بھارت ڈرون مہوتسو -2022 ایک دوروزہ پروگرام ہے ، جسے 27 اور 28 مئی کو منعقد کیا جارہا ہے ۔ 1600 سے زیادہ مندوبین اس مہامیلے میں شرکت کرنے جارہے ہیں ، جن میں سرکاری افسران، غیر ملکی سفارتکار ، مسلح افواج، مرکزی مسلح پولیس فورس ، پی ایس یوز، پرائیویٹ کمپنیاں اور ڈرون اسٹارٹ اپس وغیرہ شامل ہیں ۔ اس نمائش میں 70سے زیادہ نمائش کنندگان ڈرون کے استعمال کے طور طریقوں کا مظاہرہ کریں گے ۔ اس مہوتسو میں ڈرون پائلٹ سرٹیفکیٹ ، مصنوعات کے آغاز ، پینل مذاکرات ، ہوابازی کے مظاہرے، ہندوستان میں بنے ڈرون ٹیکسی کے اولین نمونے کی نمائش وغیرہ کےلئے ورچوئل ایوارڈ بھی شامل ہوں گے ۔
وزیر اعظم نے ڈاکٹر شیاما پرساد مکھرجی کو ان کی جینتی پر خراج عقیدت پیش کیا

وزیر اعظم جناب نریندر مودی نے ڈاکٹر شیاما پرساد مکھرجی کی جینتی پر ان کی خدمات کو یاد کرتے ہوئے انہیں دل کی گہرائیوں سے خراج عقیدت پیش کیا۔ وزیر اعظم نے ٹوئیٹ کیا: ’’ڈاکٹر شیاما پرساد مکھرجی کو ان کی جینتی پر خراج عقیدت پیش کرتا ہوں ۔انہیں بھارت کی ترقی خاص طور سے کامرس اور صنعت کے شعبے میں ان کے تعاون کے لئے عزت اور احترام کی نظر سے دیکھا جاتا ہے۔انہیں ان کی عالمانہ فطرت اور دانشوارانہ صلاحیت کے لئے بھی جانا جاتا ہے۔‘‘
مہاراشٹرکے عوام کو ان کے یوم ریاست کے موقع پروزیراعظم کی مبارکباد

نئی دہلی ،یکم ؍مئی : وزیراعظم نریندرمودی نے مہاراشٹرکے عوام کو ان کے یوم ریاست پرمبارکباد پیش کی ہے ۔ وزیراعظم نے کہا ہے کہ مہاراشٹرکے عوام کو ان کے یوم ریاست کے موقع پرمیری نیک تمنائیں۔ میں مہاراشٹرکو لگاتار، ترقی وخوشحالی کے لئے دعاگوہوں ۔ خداکرے کہ یہ ریاست نئی بلندیوں تک پہنچے اور ہمارے ملک کے ترقی کے سفرمیں اپنا تعاون دیتی رہے ۔
وزیراعظم جناب نریندر مودی اٹل ٹنل کا افتتاح کریں گے

نئی دلی، یکم ؍ اکتوبر، وزیراعظم جناب نریندر مودی 3؍اکتوبر 2020 کو صبح 10 بجے اٹل ٹنل، روہتانگ کا افتتاح کریں گے۔ اٹل ٹنل دنیا کی سب سے لمبی سرنگ ہے۔9.02 کلومیٹر لمبی یہ سرنگ پورے سال منالی اور لاہول اسپیتی وادی کو جوڑتی ہے۔اس سے قبل ہر سال بھاری برفباری کی وجہ سے تقریبا ً 6 ماہ کے لئے ا س وادی کا راستہ بند ہوجاتا تھا۔ یہ سرنگ سطح سمندر سے 3 ہزار میٹر (10 ہزار فٹ) کی اونچائی پر ہمالیہ کے پیر پنجال سلسلے میں جدیدترین خصوصیات کے ساتھ تعمیر کی گئی ہے۔ یہ سرنگ منالی اور لیہہ کے درمیان سڑک کے فاصلے کو 46 کلومیٹر تک کم کرتی ہے اور اس راستے کے سفر میں لگنے والے وقت کو 4 سے5 گھنٹے کم کرےگی۔ اٹل ٹنل کا ساؤتھ پورٹل (ایس پی)، منالی سے 25 کلو میٹر کے فاصلے پر اور 3060 میٹر اونچائی پر واقع ہے، جبکہ ٹنل کا نارتھ پورٹل (این پی )، لاہول وادی میں 3071 میٹر کی اونچائی پر گاؤں تیلنگ ، سسو کے قریب واقع ہے۔ یہ گھوڑے کی نعل کی شکل کا سنگل ٹیوب ڈبل لین ٹنل ہے، جس میں 8 میٹر کا روڈ وے ہے۔ اس میں 5.525 میٹر کی اوور ہیڈ کلیئرنس ہے۔ یہ 10.5 میٹر چوڑی ہے اور اس میں3.6×2.25 میٹر کا فائر پروف ایمرجنسی باہر نکلنے کا راستہ بھی ہے، جو کہ خاص سرنگ میں تیار کیا گیا ہے۔ اٹل ٹنل کاڈیزائن 3000کاریں یومیہ اور 1500ٹرک یومیہ کے ٹریفک کے پیش نظر تیار کیا گیا ہے، جو کہ زیادہ سے زیادہ 80 کلو میٹر فی گھنٹہ کی رفتار سے چلیں گی۔ اس سرنگ میں جدیدترین الیکٹرومیکینکل سسٹم موجود ہے، جس میں سیمی ٹرانسورس وینٹی لیشن سسٹم، ایس سی اے ڈی اےکنٹرولڈ فائر فائٹنگ، روشنی اور نگرانی کا نظام موجود ہے۔ اس سرنگ میں حفاظت کے کافی انتظامات ہیں۔ چند کلیدی حفاظتی خصوصیات درج ذیل ہیں: الف-سرنگ میں داخلے کے دونوں پورٹلز پر بیریئر ہیں۔ ب-ایمرجنسی ضرورت کیلئے ہر ایک 150 میٹر کے فاصلے پر ٹیلیفون کنکشن دیا گیا ہے۔ پ-ہر ایک 60 میٹر کے فاصلے پر فائرہائڈرینٹ میکانزم ۔ ت-ہر ایک 250 میٹر کے فاصلے پرسی سی ٹی وی کیمروں کے ساتھ آٹوانسیڈینٹ ڈٹیکشن سسٹم۔ ٹ-ہر ایک، ایک کلو میٹر کے فاصلے پر ہوا کی کوالٹی کی مانیٹرنگ۔ ث-ہر ایک 25 میٹر کے فاصلے پرایویکیوایشن لائٹنگ ؍ ایگزٹ سائن۔ ج-پوری سرنگ میں براڈکاسٹنگ کا نظام۔ چ-ہر 50 میٹر کے فاصلےپر فائر ریٹیڈ ڈیمپرس۔ ج-ہر ایک 60 میٹر کے فاصلے پر کیمرے۔ روہتانگ پاس کے نیچے ایک اسٹریٹجک ٹنل کی تعمیر کا تاریخی فیصلہ 3 جون 2000 کو کیا گیا تھا، جب آنجہانی اٹل بہاری واجپئی وزیراعظم تھے۔ سرنگ کے ساؤتھ پورٹل کیلئے ایکسیس روڈ کا سنگ بنیاد 26مئی 2002 کو رکھا گیا تھا۔ بارڈر روڈ آرگنائزیشن (بی آر او)، نے بڑے بڑے جغرافیائی علاقائی اور موسم سے متعلق چیلنجوں، جن میں 587 میٹر کا سیری نالہ فالٹ زون کی دشوار ترین پٹی شامل ہے، پر قابو پانے کے لئے مسلسل کام کیا۔دونوں سِروں پر کامیابی 15؍اکتوبر 2017 کو حاصل ہوئی۔ وزیراعظم جناب نریندر مودی کی صدارت میں مرکزی کابینہ کی میٹنگ 24دسمبر 2019 کو ہوئی، جس میں سابق وزیراعظم جناب اٹل بہاری واجپئی کی خدمات کا احترام کرنے کے لئے روہتانگ ٹنل کا نام اٹل ٹنل رکھنے کا فیصلہ کیا گیا ۔ ساؤتھ پورٹل منالی میں اٹل ٹنل کی افتتاحی تقریب میں شرکت کرنے کے بعد وزیراعظم جناب نریندر مودی لاہول اسپیتی میں سسو اور سولانگ وادی میں عوامی تقریبات میں شرکت کریں گے۔
’پرگتی‘ کے توسط سے وزیراعظم کی گفت وشنید

نئی دہلی۔24؍مئی۔وزیراعظم نریندر مودی نے ’پرگتی‘ کے توسط سے 26ویں گفت وشنید کی قیادت کی۔ یہ آئی سی ٹی پر مبنی ملٹی موڈل پلیٹ فارم ہے جس کا تعلق سرگرم حکمرانی اور بروقت نفاذ جیسے اُمور سے ہے۔ 25 پرگتی میٹنگوں میں ، جو اب تک منعقد ہوچکی ہیں، ان میں مجموعی طور پر 227 پروجیکٹوں پر نظر ثانی کی گئی ہے ان میں 10 لاکھ کروڑ روپئے سے زائد کی سرمایہ کاری ہوئی ہے۔ عوامی شکایات کا ازالہ اور اس کی مختلف شعبہ جاتی کیفیت پر بھی نظرثانی کی گئی ہے۔ 26ویں میٹنگ میں وزیراعظم نے شکایات کے موصول ہونے اور ان کی نوعیت اور ان پر ہوئی کارروائی کا جائزہ لیا، جن کا تعلق ریلوے اور ڈاک گھروں سے تھا۔ انہوں نے پوسٹل اور ریل نیٹ ورک میں ڈیجیٹل لین دین کے فروغ کی اہمیت پر زور دیا اور خاص طور سے ’بھیم ایپ‘ کے استعمال پر اصرار کیا۔ وزیراعظم نے ، ریلوے، سڑک، پٹرولیم اور بجلی کے شعبوں کے 9 بنیادی ڈھانچہ پروجیکٹوں کا جائزہ لیا۔ یہ پروجیکٹ ہریانہ ، راجستھان ، گجرات ، مہاراشٹر ، اترپردیش، اڈیشہ ، بہار ، جھارکھنڈ، مغربی بنگال، تلنگانہ، تملناڈو ، آندھراپردیش سمیت متعدد ریاستوں میں واقع ہیں۔ ان میں مغربی ڈیڈی کیٹیڈ مال بھاڑا گلیارہ اور چار دھام مہامارگ ویکاس پری یوجنا بھی شامل ہیں۔ وزیراعظم نے اے ایم آر یو ٹی مشن کے نفاذ اور اس کی پیش رفت کا بھی جائزہ لیا۔ انہوں نے پی ڈی ایس آپریشنوں کے پورے کے پورے کمپیوٹرائزیشن کے نشان زد پروگرام کے نفاذ کا بھی جائزہ لیا۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ۔ ع ن۔
وزیراعظم نے  ویر ساور کو ان کے یوم وفات پر خراج عقیدت پیش کی

نئی دلّی ،26 فروری، 2022/ وزیراعظم جناب نریندر مودی نے مجاہد آزادی ویر ساورکر کو ان کے یوم وفات پر خراج عقیدت پیش کیا ہے۔ اپنے ایک ٹوئیٹ میں وزیراعظم نے کہا: ’’قربانی اور استقامت کے مظہر عظیم مجاہد آزدی ویر ساورکر جی کو ا ن کے یوم وفات پرخراج عقیدت۔ مادر وطن کی خدمت کے لئے وقف ان کی زندگی اہل وطن کے لئے ہمیشہ مشعل راہ بنی رہے گی۔ ‘‘ "त्याग और तप की प्रतिमूर्ति महान स्वतंत्रता सेनानी वीर सावरकर जी को उनकी पुण्यतिथि पर सादर नमन। मातृभूमि की सेवा में समर्पित उनका जीवन देशवासियों के लिए हमेशा प्रेरणास्रोत बना रहेगा।"
امبیڈکر جینتی کے موقع پر وزیر اعظم کا دورہ چھتیس گڑھ

نئی دلّی ، 13 اپریل؍امبیڈکر جینتی کے موقع پر وزیر اعظم جناب نریندر مودی کل چھتیس گڑھ کا دورہ کر رہے ہیں جہاں وہ چھتیس گڑھ کے ضلع بیجا پور جائیں گے ۔ وہ صحت اوردیکھ بھال مرکز کا افتتاح کریں گے جو کہ حکومت ہند کے صحت یقین دہانی پروگرام آیوشمان بھارت کا نقئب ہوگا ۔ وزیر اعظم بیجا پور ضلع میں جنگلا ترقیاتی ہب جائیں گے ۔ ایک گھنٹہ طویل ملاقات کے دوران وہ متعدد لوگوں سے ملیں گے اورانہیں متعدد ترقیاتی پہل قدمیوں سے آگاہ کریں گے ۔ صحت اور دیکھ بھال مرکز کے افتتاح کے موقع پر وہ آشا ورکروں سے ملاقات کریں گے ۔ وہ ایک آنگن واڑی ماڈل بھی جائیں گے اور آنگن واڑی ورکروں اور اس کے پوشن ابھیان کے استفادہ کنندگان بچوں سے ملاقات کریں گے ۔ وہ ہاٹ بازار ، صحت کیوسک بھی جائیں گے اور صحت ورکروں سے ملاقات کریں گے ۔ وہ جانگلا میں ایک بینک کی شاخ کا افتتاح کریں گے اور منتخبہ لوگوں کو مدرا اسکیم کے تحت منظور کردہ قرض کے لیٹر تقسیم کریں گے ۔ وہ دیہی بی پی او ملازمین سے بھی ملاقات کریں گے ۔ وزیر اعظم عوامی میٹنگ میں شرکت کریں گے ۔ وہ ون دھن یوجنا کا افتتاح کریں گے ۔ وہ ویڈیو کانفرنس کے ذریعہ بھانو پرتاپ پور ۔ گو دوم ریلوے لائن کو قوم کے نام وقف کریں گے ۔ وہ دلّی راج ہارا اور بھانو پرتاپ پورہ کے درمیان ایک ریل کو ہری جھنڈی دکھائیں گے ۔ وزیر اعظم ایل ڈبلیو ای علاقع میں پی ایم جی ایس وائی کے تحت 1988 کلو میٹر طویل سڑک کا سنگ بنیاد رکھیں گے ۔ دوہ اجتماع سے بھی خطاب کریں گے ۔ ۔ ۔ ۔ ۔ ۔
وزیراعظم نے مدھیہ پردیش میں بس کے المناک حادثے میں فوت ہونے والوں کے تئیں  تعزیت کی ہے

وزیراعظم جناب نریندر مودی نے مدھیہ پردیش کے دھار میں ہوئے ایک بس حادثے میں ہونے والی جانوں کے زیاں پر گہرے رنج و دکھ کا اظہار کیا ہے۔ وزیراعظم کے دفتر نے ٹوئیٹ کیا؛ ‘‘مدھیہ پردیش کے مقام دھار میں بس کا المناک حادثہ انتہائی تکلیف دہ ہے۔ میری ہمدردی ان لوگوں کے ساتھ ہے، جنہو ں نے اپنے پیاروں کو اس حادثے میں کھویا ہے۔ بچاؤ اور راحت کا کام جاری ہے اور مقامی حکام متاثر ہونے والوں کو ہر ممکن مدد فراہم کر رہے ہیں: وزیراعظم۔’’
وزیر اعظم نے بھارتی موسیقی کی مالا مال روایت کے تحفظ اور اس کا جشن منانے کی کوششوں کی ستائش کی

وزیر اعظم جناب نریندر مودی نے بھارتی موسیقی کی مالا مال روایت کے تحفظ اور اس کا جشن منانے کی کوششوں کی ستائش کی ہے۔ جناب مودی نے کہا کہ اس سے ہمارے نوجوانوں اور ہماری ثقافت کے درمیان تعلق مزید گہرا ہوگا۔ کلا رام ناتھ کے ذریعہ کیے گئے ٹوئیٹ کا جواب دیتے ہوئے، وزیر اعظم نے کہا؛ ’’غیر معمولی کوشش، یہ بھارتی موسیقی کی مالا مال روایت کے تحفظ اور اس کا جشن منانے کے جذبے اور لگن کی جانب اشارہ ہے۔ مجھے یقین ہے کہ اس سے ہمارے نوجوانوں اور ہماری ثقافت کے درمیان تعلق مزید گہرا ہوگا۔ ‘‘
کابینہ نے باہری خلاء کے پر امن استعمال میں تعاون کے لئے بھارت اور مراقش کے درمیان مفاہمت نامے کو منظوری دی

نئی دہلی ،06دسمبر2018؍ وزیراعظم جناب نریندر مودی کی صدارت مرکزی کابینہ نے باہریخلاءکےپرامناستعمالمیںتعاونکےلئےبھارتاورمراقشکےدرمیانمفاہمتنامےکومنظوریدے دی ہے۔اس مفاہمت نامے پر 25 ستمبر 2018 کو نئی دلی میں دستخط کئے گئے تھے۔ اہم خصوصیات: یہ مفاہمت نامہ خلائی سائنس ، ٹیکنالوجی اور زمین کی ریموٹ سینسنگ سمیت، مواصلاتی سیٹلائٹ اور سیٹلائٹ پر مبنی نیویگیشن ، خلائی سائنس اور ان میں فلکیات ، خلائی جہا ز اور خلائی نظام اور زمینی نظام کا استعمال اور خلائی ٹیکنالوجی کے استعمال جیسے شعبوں میں تعاون کو فروغ دے گا۔ یہ مفاہمت نامہ ایک مشترکہ ورکنگ گروپ کی تشکیل ، ڈی او ایس ؍آئی ایس آر او اور ریموٹ سینسنگ کے رائل سینٹر (سی آر ٹی ایس )، خلائی تحقیق اور مطالعات کے لئے رائل سینٹر (سی آر ای آر ایس )کے ارکان کے حصول میں مدد کرے گا جس سے مفاہمت نامے کے نفاذ کے لئے نظام الاوقات اور ذرائع سمیت ایکشن پلان کو تیار کیا جا سکے گا۔ مراقش میں بھارت کے سفیر نے حکومت کی سطح پر اس مفاہمت نامے کے جدید نمونے کے لئے مذاکرات کئے تھے اور اسرو کے ساتھ ساجھیداری کی تھی۔ بین حکومتی مفاہمت نامے کا مسودہ اسرو نے تیار کیا تھا اور 25 ستمبر 2018 کو مراقش کے دفاعی انتظامیہ کے وزیر انچارج کے دورے کے دوران اس مفاہمت نامے پر دستخط کئے گئے تھے۔
وزیراعظم کا، ساوتری بائی پھولے کو، اُن کی جینتی پر خراج عقیدت

نئی دہلی 03 جنوری 2020 ۔وزیر اعظم جناب نریندر مودی نے ساوتری بائی پھولے کو ، ان کی جینتی پر خراج عقیدت پیش کیا ہے۔ وزیراعظم نے کہا :’’ساوتری بائی پھولے کی جنم جینتی پر انہیں سلام ! انہوں نے سماجی یکجہتی ، تعلیم اورخواتین کو بااختیار بنانے کے لئے اپنی زندگی وقف کردی ۔سماجی بیداری کے لئے ان کی جدوجہد ہم وطنوں کو ہمیشہ ترغیب دیتی رہے گی۔‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ن ا ۔ رم
وزیراعظم کا دورۂ اروناچل پردیش، ایٹا نگر میں کنونشن سینٹر کا افتتاح

نئی دہلی۔15فروری؛ وزیراعظم جناب نریندر مودی آج سرکاری دورے پر اروناچل پردیش پہنچے۔ اروناچل پردیش پہنچنے پر جناب مودی نے ایٹا نگر میں ڈورجی کھانڈو اسٹیٹ کنونشن سینٹر کا افتتاح کیا۔ اس کنونشن سینٹر میں ایک آڈیٹوریم، متعدد کانفرنس ہال اور نمائش ہال موجود ہیں۔ وزیراعظم نے اسٹیٹ سول سکریٹریٹ کی عمارت ملک و قوم کو وقف کیے جانے کے ساتھ ساتھ ٹوموریبا انسٹی ٹیوٹ آف ہیلتھ اینڈ میڈیکل سائنس کے اکیڈمک بلاک کی عمارت کا سنگ بنیاد بھی رکھا۔ اس موقع پر جوش و جذبے سے سرشار موجود زبردست مجمع سے خطاب کرتے ہوئے وزیر اعظم نے کہا کہ انہیں اروناچل پردیش آکر اس ریاست کے خوش مزاج لوگوں کے درمیان خود کو پاکر انتہائی مسرت ہوئی ہے۔ انھوں نے کہا کہ سکریٹریٹ کے متعدد کلیدی محکمے نئے سکریٹریٹ میں واقع ہیں، جس سے دوردراز کے مواضعات سے آنے والوں کے لیے آسانی پید اہوئی ہے اور اس سے سہولت اور تال میل میں اضافہ ہوا ہے۔ جناب مودی نے ایٹا نگر میں کنونشن سینٹر کے افتتاح پر بھی اظہار مسرت کرتے ہوئے کہا کہ یہ محض ایک عمارت ہی نہیں بلکہ یہ ایک ایسا فعال مرکز ہے، جس سے اروناچل پردیش کے لوگوں کی آرزوؤں اور عزائم میں اضافہ ہوگا۔ جناب مودی نے مزید کہا کہ اس کنونشن سینٹر میں ہونے والی کانفرنسز اور ثقافتی سرگرمیاں سرکاری افسران اور پرائیوٹ کمپنیوں کو ایک دوسرے کے قریب لانے میں معاون ہوں گی۔ انھوں نے کہا کہ وہ خود ذاتی طور پر لوگوں کو مشورہ دیں گے کہ وہ ارونا چل پردیش جائیں اور اپنی اہم میٹنگس کا انعقاد اس کنونشن سینٹر میں کریں۔ اس موقع پر انھوں نے شمال مشرقی کونسل کی میٹنگ اور سکم میں ہونے والی زراعت سے متعلق ایک میٹنگ میں شرکت کی غرض سے شیلانگ آنے کا ذکر بھی کیا۔ انھوں نے کہا کہ مرکزی سرکار کے افسران باقاعدگی سے شمال مشرقی خطوں کا دورہ کرتے ہیں۔ صحت عامہ کے شعبے کی سرگرمیوں پر اظہار خیال کرتے ہوئے وزیر اعظم نے کہا کہ اس شعبے میں وسائل انسانی کے فروغ، ڈھانچہ جاتی سہولیات اور جدید ٹیکنالوجی پر توجہ مرکوز کیے جانے کی اشد ضرورت ہے۔ انھوں نے کہا کہ مرکزی سرکار ملک کے سبھی علاقوں میں میڈیکل کالج قائم کرنے کے منصوبے پر کام کررہی ہے۔ انھوں نے کہا کہ یہ اس لیے بہتر ہوگا کہ جب ایک شخص ایک مخصوص علاقے میں تعلیم حاصل کرتا ہے تو وہ وہاں کے مقامی صحت چیلنجوں سے بخوبی واقف ہوتا ہے۔ جناب مودی نے کہا کہ صحت کی دیکھ بھال نہ صرف اچھے معیار کی بلکہ کفایتی بھی ہونی چاہئے۔ انھوں نے کہا کہ اسٹنٹس کی قیمتوں میں زبردست کمی کی گئی ہے تاکہ غریب اور درمیانہ درجے کے کنبے، اس سہولت سے فائدہ حاصل کرسکیں۔ انھوں نے کہا کہ آیوش مان بھارت اسکیم ملک میں صحت عامہ کی دیکھ بھال معیاری اور کفایتی خدمات فراہم کرانے والا صفحہ اول کا ادارہ ہوگا۔ اس موقع پر وزیراعظم نے ریاست میں بہتر خدمات اور کام کاج کے اروناچل پردیش کے وزیراعلیٰ جناب پیما کھانڈو کی ستائش کی۔ انھوں نے کہا کہ وزیراعلیٰ نے اروناچل پردیش کو 2027 میں لے جانے کا ایک روڈ میپ تیار کیا ہے اور اس منصوبے کے لیے نہ صرف افسران بلکہ ہر طبقے کے لوگوں سے معلومات حاصل کی گئی ہیں۔
وزیر اعظم جناب نریندر مودی اور آسٹریلیا کے وزیر اعظم  عزت مآب  اسکاٹ موریسن نے ہندوستان-آسٹریلیا دوسری ورچوئل  سربراہ   ملاقات کا اہتمام کیا

وزیر اعظم جناب نریندر مودی اور آسٹریلیا کے وزیر اعظم عزت مآب اسکاٹ موریسن نے آج ہندوستان-آسٹریلیا دوسری ورچوئل سربراہ کانفرنس کی میزبانی کی۔ اس سربراہی اجلاس کے دوران انہوں نے دونوں ممالک کے درمیان کثیر جہتی تعلقات کا جائزہ لیا اور علاقائی اور عالمی ترقی پیش رفت پر تبادلہ خیال کیا۔ سربراہ اجلاس کے آغاز میں، وزیر اعظم جناب مودی نے نیو ساؤتھ ویلز اور کوئنس لینڈ میں شدید سیلاب کی وجہ سے ہونے والی تباہی اور اس کے نتیجے میں ہوئے جان و مال کے نقصان پر تعزیت کا اظہار کیا۔ دونوں رہنماؤں نے جون 2020 میں پہلے ورچوئل ملاقات کے دوران قائم ہونے والی جامع اسٹریٹجک شراکت داری کے تحت ہونے والی پیش رفت پر اطمینان کا اظہار کیا۔ وزیر اعظم جناب مودی نے باہمی تعلقات کے بڑھتے ہوئے دائرہ کار پر اطمینان کا اظہار کیا۔ اس تعلقات کا بڑھتا ہوا دائرہ اب متنوع شعبوں پر محیط ہے جیسے تجارت اور سرمایہ کاری، دفاع اور سلامتی، تعلیم اور اختراع، سائنس اور ٹیکنالوجی، اہم معدنیات، پانی کا انتظام، نئی اور قابل تجدید توانائی کی ٹیکنالوجی، اور کووڈ-19 سے متعلق تحقیق وغیرہ۔ وزیر اعظم مودی نے 29 قدیم نوادرات ہندوستان کو واپس کرنے کی خصوصی پہل کے لیے عزت مآب اسکاٹ موریسن کا شکریہ ادا کیا۔ ان نمونوں میں صدیوں پرانے مجسمے، پینٹنگز اور تصاویر شامل ہیں، جن میں سے اکثر 9ویں-10ویں صدی کے ہیں اور یہ ہندوستان کے مختلف حصوں سے ہیں۔ ان نمونوں میں 12ویں صدی کے چولا کانسی، 11ویں-12ویں صدی کے راجستھان کے جین مجسمے، 12ویں-13ویں صدی کی ریت کے پتھر کی دیوی گجرات کی مہیشاسورمردینی، 18ویں-19ویں صدی کی پینٹنگز اور ابتدائی جیلاٹن سلور تصویریں شامل ہیں۔ وزیر اعظم مودی نے کووڈ-19 وبائی امراض کے دوران آسٹریلیا میں ہندوستانی طلباء سمیت ہندوستانی کمیونٹی کا خیال رکھنے پر وزیر اعظم موریسن کا شکریہ ادا کیا۔ دونوں رہنماؤں نے مشترکہ اقدار اور مشترکہ مفادات کے ساتھ ایک باہمی تعاون پر مبنی جمہوریت کے طور پر دونوں ممالک کے درمیان بڑھتے ہوئے اسٹریٹجک روابط کو بھی سراہا جس میں ایک آزاد، کھلا، جامع اور خوشحال ہند-بحرالکاہل خطہ بھی شامل ہے۔ اس موقع پر ایک مشترکہ بیان جاری کیا گیا جس میں گہری جامع اسٹریٹجک شراکت داری کے مختلف پہلوؤں کا احاطہ کیا گیا۔ دونوں فریقوں نے جامع اسٹریٹجک شراکت داری کے حصے کے طور پر دونوں وزرائے اعظم کے درمیان سالانہ سربراہ اجلاس کے انعقاد پر بھی اتفاق کیا، اس طرح دو طرفہ تعلقات میں ایک خاص جہت کا اضافہ ہوا۔
وزیراعظم نے آندھر پردیش کے علاقوں میں موسلادھار بارش کے بارے میں ریاست کے وزیراعلیٰ سے بات چیت کی

نئی دہلی،19نومبر، 2021/ وزیراعظم جناب نریندر مودی نے آندھر پردیش کے علاقوں میں موسلادھار بارش کے تناظر میں صورت حال پر وزیر اعلیٰ جناب وائی ایس جگن موہن ریڈی سے بات چیت کی ۔ جناب مودی نے مرکز کی طرف سے ہر ممکن مدد کا یقین دلایا۔ ایک ٹوئیٹ میں وزیراعظم نے کہا : ’’میں نے آندھر پردیش کے وزیر اعلیٰ سے ریاست کے علاقوں میں موسلادھار بارش کے تناظر میں صورتحال پر بات چیت کی۔ انہیں مرکز کی طرف سے ہر ممکن مدد کا یقین دلایا۔ میں ہر ایک کی خوشحالی اور حفاظت کے لیے دعا گو ہوں۔‘‘ ۔۔۔ م ن ۔ اس۔ ت ح ۔
وزیر اعظم نے اچھی صحت اور چاق وچوبند رہنے کے لئے عوام سے یوگا کرنے کی اپیل کی

وزیر اعظم جناب نریندر مودی نے کہا ہے کہ یوگا موجودہ دور میں زیادہ اہمیت اختیار کرگیا ہے کیونکہ اب غیر متعدی امراض اور طرز زندگی سے پیدا بیماریاں بڑھ رہی ہیں۔ جناب مودی نے عوام سے اپیل کی ہے کہ وہ اچھی صحت کے لئے اور چاق وچوبند زندگی گزارنے کے لئے یوگا کریں۔ انھوں نے یوگا پر ایک ویڈیو بھی شیئر کیا ہے۔ وزیراعظم نے ٹوئیٹ کیا ہے: ’’یوگا کی اہمیت موجودہ دور میں اور زیادہ اہمیت اختیار کرگئی ہے جب غیر متعدی امراض اور طرز زندگی سے متعلق بیماریاں عام ہیں، خاص طور سے یہ نوجوانوں میں بڑھ رہی ہے۔ اچھی صحت اور تندرستی کے لئے یوگا کریں۔‘‘
صاف ستھرے کرۂ ارض کے تئیں وزیراعظم نے  اپنے عہد کا اعادہ کیا

نئی دہلی،6جون :وزیراعظم جناب نریندرمودی نے عالمی یوم ماحولیات کے موقع پر صاف ستھرے کرۂ ارض کے تئیں اپنے عہد کا اعادہ کیا ہے ۔ وزیراعظم نے اپنے پیغام میں کہاہے کہ ‘‘ہماراکرہ ارض اورماحولیات ایک ایسی چیز ہے ،جس کے بارے میں ہم سب بڑے پیمانے پرغوروفکرکرتے ہیں اوریاد رکھتے ہیں ۔ آج عالمی یوم ماحولیات کے موقع پرہم ایک صاف ستھرے کرہ ارض کو یقینی بنانے کے لئے اپنے عہد کا اعادہ کرتے ہیں ۔فطرت کے ساتھ ہم آہنگ ہوکر زندگی بسرکرنے سے ایک بہترمستقبل کاراستہ ہموارہوگا۔’’
وزیر اعظم نے ڈیٹا سونیفیکیشن کے ذریعے یو پی آئی اور ڈجیٹل ادائیگیوں کی کہانی بیان کرنے کے لیے آئی آئی پی کی تعریف کی

وزیر اعظم جناب نریندر مودی نے ڈیٹا سونیفیکیشن کے ذریعے لین دین کی گئی رقم کی آواز کے ذریعے ڈجیٹل ادائیگیوں اور یو پی آئی کے نقطہ نظر کو بیان کرنے کے لیے انڈیا ان پکسلز (آئی آئی پی) کی تعریف کی ہے۔ انڈیا ان پکسلز کے ایک ٹویٹ کے جواب میں وزیر اعظم نے کہا، ”میں نے اکثر یو پی آئی اور ڈجیٹل ادائیگیوں کے بارے میں بات کی ہے لیکن آپ نے نقطہ نظر کو مؤثر طریقے سے بیان کرنے کے لیے ڈیٹا سونیفیکیشن کے ذریعے لین دین کی گئی رقم کی آواز کو جس طرح سے استعمال کیا ہے وہ مجھے واقعی میں پسند آیا ہے۔ بے حد دلچسپ، متاثر کن اور واضح طور پر معلوماتی!“
وزیراعظم نے من کی بات کے لئے نظریات اور آراء طلب کیں

وزیراعظم جناب نریندر مودی نے لوگوں کو من کی بات کی آنے والی قسط کے لئے آراء اور تجویزات ساجھا کرنےکے لئے مدعو کیا ہے۔جسے 31 جولائی 2022 کو 11 بجے صبح نشر کیاجائے گا۔ نظریات اور آراء کومائی گو، نمو ایپ پر ساجھا کیاجاسکتا ہے،یا1800-11-7800 نمبر ڈائل کرکے میسیج ریکارڈ کرایا جاسکتا ہے۔ مائی گو دعوت نامہ کو ساجھا کرتے ہوئے، وزیراعظم نے ٹوئیٹ کیا۔ ‘‘کیا آپ اس مہینے کے من کی بات پروگرام کے لئے کوئی مواد رکھتےہے،جسے 31 جولائی کونشرکیاجائے گا،میں ان کو سننے کے لئے انتظار کررہا ہوں،ان کویا تو مائی گو پر یا نمو ایپ پر ساجھا کریں۔1800-11-7800 ڈائل کرکے اپنا پیغام ریکارڈ کرائیں۔’’ https://www.mygov.in/gro
اپنے دورۂ ازبیکستان  کے لیے روانگی سے قبل وزیر اعظم کا بیان

میں ازبیکستان کے صدر عزت مآب جناب شوکت میرضیایف کی دعوت پر شنگھائی کوآپریشن آرگنائزیشن (ایس سی او) کے سربراہان کی کونسل کی میٹنگ میں شرکت کے لیے سمرقند کا دورہ کروں گا۔ ایس سی او سربراہ ملاقات کے دوران، میں حالات حاضرہ، علاقائی اور بین الاقوامی مسائل، ایس سی او کی توسیع اور تنظیم کے اندر کثیر جہتی اور باہمی مفادات پر مبنی تعاون کو مزید مضبوط بنانے، جیسے موضوعات پر تبادلہ خیالات کے لیے پرجوش ہوں۔ ازبیکستان کی سربراہی میں تجارت، معیشت، ثقافت اور سیاحت جیسے شعبوں میں امدادِ باہمی کے لیے متعدد فیصلے لیے جانے کا قوی امکان ہے۔ میں سمرقند میں صدر میرضیایف سے ملاقات کے لیے بھی پرجوش ہوں۔ 2018 میں ان کے دورۂ بھارت کی خوشگوار یادیں میرے ذہن میں ابھی بھی تازہ ہیں۔ انہوں نے 2019 میں منعقدہ وائبرینٹ گجرات سربراہ ملاقات میں مہمان ذی وقار کے طور پر شرکت کرکے اس تقریب کو رونق بخشی تھی۔ اس کے علاوہ، میں اس سربراہ ملاقات میں شرکت کر رہے چند دیگر قائدین کے ساتھ بھی باہمی میٹنگوں کا اہتمام کروں گا۔
بھارت ۔ امریکہ حکمت عملی شراکت دارفورم کے چیئرمین ، جناب  جان چیمبرس کی وزیراعظم سے ملاقات

نئی دہلی ،18جنوری : بھارت ۔امریکہ حکمت عملی شراکت دارفورم کے چیئرمین ، جناب جان چیمبرس نے وزیراعظم ، جناب نریندرمودی سے گزشتہ روزگاندھی نگرمیں ملاقات کی ۔ وزیراعظم نے بھارت اورامریکہ کے مابین باہمی تجارتی اوراقتصادی تعلقات کو باہمی طورپرفروغ دینے کی اپنی پہلی ملاقاتوں اور خوشگوار حالات کو یاد کیا۔ انھوں نے بھارت اور امریکہ کے مابین بڑھتے ہوئے تعلقات اورشراکت داری کی حکمت کے استحکام کا حوالہ دیا۔ انھوں نے بھارت میں مینوفیکچرنگ شعبے میں امریکہ کی سرمایہ کاری کو فروغ دینے کاخیرمقدم کیااور امریکی کمپنیوں کو میک۔ ان۔انڈیا کے لئے مزید مواقع تلاش کرنے کے لئے مدعوکیا۔ ۔۔۔۔۔۔۔۔۔۔۔۔۔۔۔۔
وزیر اعظم نے اروناچل پردیش کی بہنوں کو تمل زبان میں حب الوطنی کا نغمہ  گاتے ہوئے دیکھ کر مسرت کا اظہار کیا

وزیر اعظم جناب نریندر مودی نے اروناچلی بہنوں کو سبرامنیم بھارتی کے ذریعہ تخلیق کردہ تمل زبان کا حب الوطنی پر مبنی نغمہ گاتے ہوئے دیکھ کر مسرت کا اظہار کیا۔ ایک ٹوئیٹ میں، وزیر اعظم نے کہا: ’’میں یہ دیکھ کر مسرور ہوں اور مجھے فخر کا احساس ہو رہا ہے۔ تمل زبان میں گاکر ’ایک بھارت، شریشٹھ بھارت‘ کے جذبہ کو آگے بڑھانے کے لیے اروناچل پردیش کی ہماری نوجوان طاقت کے ان درخشاں ستاروں کو مبارکباد۔ ‘‘